फिल्मों में कास्टिंग काउच का चलन काफी पुराना है। समय समय पर कई अभिनेत्रिओं ने इस बात को स्वीकारा कि उन्हें कास्टिंग काउच के लिए कहा गया था। कंगना रनौत ने अपने एक इंटरव्यू में इस बात का खुलासा किया था कि शुरुवाती दौर में एक फिल्म के लिए उनसे इस तरह की डिमांड की गयी थी। ममता कुलकर्णी ने निर्माता राज कुमार संतोषी पर कुछ इसी तरह के आरोप लगाए थे। शक्ति कपूर को एक स्टिंग ऑपरेशन में फिल्मों में रोल दिलाने के लिए इस तरह की हरकत करते हुए दिखाया गया था। अभी हाल ही में साउथ की अभिनेत्री श्री रेड्डी ने बीच सड़क पर अपने कपडे उतार कर इस तरह के चलन का विरोध किया था। मशहूर कोरिओग्राफर सरोज खान ने भी अपने एक इंटरव्यू में यह कह कर इस पर मुहर लगाई कि फिल्मों में कास्टिंग काउच होता है तो दो रोटी भी मिलती है। अभी हाल ही में कॉग्रेस की नेता रेणुका चौधरी ने कहा कि संसद तथा अन्य जगहों में जाने के लिए भी कास्टिंग काउच का सामना करना पड़ता है।